**“2008-2015-ci illərdə Azərbaycan Respublikasında yoxsulluğun azaldılması və davamlı inkişaf Dövlət Proqramı”nın həyata keçirilməsi üzrə “Tədbirlər Planı (2011-2015-ci illər)”nın icrası ilə bağlı Azərbaycan Respublikası Dövlət Miqrasiya Xidməti tərəfindən 2011-2015-ci illər ərzində görülmüş işlər barədə yekun**

**MƏLUMAT**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Sıra**  **N-si** | **Tədbirlərin adı** | **İcraçı**  **Təşkilatlar** | **İcra**  **Müddəti**  **(illər üzrə)** | **İcra vəziyyəti** | **Tədbirlərin icrasının**  **qiymətləndirilməsi** | | | | | **Tədbirin qismən icra edilməsi və ya icra edilməmə­sinin səbəbləri** |
| **Tam icra**  **olunub** | **Qismən**  **icra olunub** | | **İcra olun­mayıb** | |
| **1** | **2** | **3** | **4** | **5** | **6** | **7** | | **8** | | **9** |
| **2.1.4.** | **Əmək bazarının monitorinqi prosesinin gücləndirilməsi** | | | | | | | | | |
| **2.1.4.2.** | Əmək miqrasiyası sahəsində idarəetmə sisteminin təkmilləşdiril­məsi | ƏƏSMN, XİN, DMX | 2011-2015 | Dövlət Miqrasiya Xidməti tərəfindən hesabat dövrü ərzində əcnəbi və vətəndaşlığı olmayan şəxslərə müvafiq qaydada müəyyənləşdirilmiş kvota üzrə Azərbaycan Respublikası ərazisində haqqı ödənilən əmək fəaliyyəti ilə məşğul olmaları üçün iş icazələri verilmiş və mövcud iş icazələrinin müddəti uzadılmışdır.  “Azərbaycan Respublikasının Miqrasiya Məcəlləsinin təsdiq edilməsi, qüvvəyə minməsi və bununla bağlı hüquqi tənzimləmə haqqında” Azərbaycan Respubli­kasının 2013-cü il 2 iyul tarixli Qanunu ilə Miqrasiya Məcəlləsi qəbul edilmiş və həmin ilin avqust ayının 1-dən qüvvəyə minmişdir. Əmək miqrasiyasının tənzim­lənməsi ilə bağlı müddəalar Miqrasiya Məcəlləsinin IV bölməsində əks olunmuşdur. Bu Məcəllə ilə əmək miqrasiyası sahəsində idarəetmə sistemi daha təkmilləşdirilmişdir. Belə ki, əvvəlki qanunvericilik müvəqqəti yaşamaq üçün, o cümlədən əmək fəaliyyəti ilə məşğul olmaq üçün iş icazəsinin müddətinin dörd dəfədən artıq uzadılmasına yol vermirdisə, Məcəllənin qəbulu ilə bu məhdudiyyət aradan qaldırılmışdır. Eyni zamanda, Miqrasiya Məcəlləsinin 64-cü maddəsində iş icazəsinin alınması tələb olunmayan hallar göstəril­mişdir. Miqrasiya Məcəlləsinin 75-ci maddəsində əməkçi miqrant­arın hüquqları təsbit edilmişdir. Həmin maddəyə əsasən Azərbaycan Respublikasının Əmək Məcəlləsində nəzərdə tutulmuş bəzi hallar istisna olmaqla, əməkçi miqrantlara əmək şəraiti ilə bağlı Azərbaycan Respublikasının vətəndaşları üçün qanunvericiliklə müəyyən olunmuş eyni şərtlər tətbiq edilir və onların əməyinin ödənilməsi qanunvericiliklə Azərbaycan Respublikasının vətəndaşları üçün müəyyən olunmuş qaydada həyata keçirilir.  Bunlarla yanaşı, “Dövlət rüsumu haqqında” Azərbay­can Respublikasının Qanununda dəyişikliklər edilməsi barədə” 2014-cü il 16 may tarixli 963-IVQD nömrəli Azərbaycan Respublikası Qanununa əsasən Azərbay­can Respublika­sının ərazisində haqqı ödənilən əmək fəaliyyəti ilə məşğul olmaq üçün əcnəbilərə və vətən­daşlığı olmayan şəxslərə iş icazəsinin verilməsinə və müddətinin uzadılmasına görə ödəniləcək dövlət rüsu­munun məbləği azaldılaraq 3 ayadək müddətə 350 manat, 6 ayadək müddətə 600 manat, 1 ilədək müddətə 1000 manat müəyyənləşdirilib.  “Azərbaycan Respublikası Miqrasiya Məcəlləsinə dəyişik­liklər edilməsi haqqında” Azərbaycan Respub­likasının 2014-cü il 17 oktyabr tarixli 1071-IVQD nömrəli Qanununa əsasən Miqrasiya Məcəlləsinə 64.06-1-ci maddə əlavə edilmişdir. Belə ki, həmin maddəyə əsasən iş icazəsinin alınması tələb olunmayan şəxslər sırasına Azərbaycan Respublikası Silahlı Qüvvələrinə və Azərbaycan Respubli­kası qanunvericiliyinə uyğun olaraq yaradılmış başqa silahlı birləşmələrinə xidmətə və ya işə dəvət olunan hərbi qulluqçular və mütəxəssislər əlavə edilmişdir.  Həmçinin, 2014-cü il 7 fevral tarixli Azərbaycan Respub­likası Nazirlər Kabinetinin 39 nömrəli Qərarı ilə “Azərbaycan Respublikasının ərazisində haqqı ödənilən əmək fəaliy­yəti ilə məşğul olmaq üçün əcnəbilərə və ya vətəndaş­lığı olmayan şəxslərə verilən iş icazəsi blankının ciddi hesabat sənədi kimi uçotu Qaydaları” və “Azərbay­can Respublikasının ərazisində haqqı ödənilən əmək fəaliyyəti ilə məşğul olmaq üçün əcnəbi­lərə və ya vətəndaşlığı olmayan şəxslərə verilən iş icazəsinin təsvirinin, spesifika­si­yasının və nümunəsi”, 40 nömrəli Qərarı ilə isə “Azər­baycan Respublikasının ərazisində haqqı ödənilən əmək fəaliyyəti ilə məşğul olmaq üçün əcnə­bilərə və vətən­daşlığı olmayan şəxslərə iş icazəsinin verilməsi (müddəti­nin uzadılması) üçün ərizə-anket nümu­nəsi” təsdiq edilmişdir.  Bundan əlavə, Azərbaycan Respublikası Nazirlər Kabinetinin 2014-cü il 4 dekabr tarixli 387 saylı qərarı ilə “İl ərzində 90 gündən çox olmayan müddətdə Azərbaycan Respublikasında ezamiyyətdə olan əcnəbilərə və vətəndaşlığı olmayan şəxslərə iş icazəsinin alınması tələb olunmayan fəaliyyət sahələrinin Siyahısı” təsdiq edilmişdir.  Əmək miqrasiyası sahəsində idarəetmə sisteminin təkmilləşdirilməsi və bu sahədə beynəlxalq təcrübənin öyrənilməsi məqsədilə bir sıra işlər görülmüşdür.  Belə ki, 2012-ci il 30 mart tarixdə Bakı şəhərində “Beynəlxalq Əmək Təşkilatı tərəfindən Rusiya Federa­siyasında əməkçi miqrantların müdafiəsinin gücləndi­rilməsi və Cənubi Qafqaz ölkələrində miqrasiyasının inkişaf təsirinin artırılması layihəsinin məsləhətləşmə şurasının yekun yığıncağı”nda, həmçinin 2012-ci il 12 aprel-2 may tarixlərdə Çin Xalq Respublikasında “İnkişaf etməkdə olan ölkələrin əmək sahəsində əməkdaşlığı” və 2012-ci il 19-20 sentyabr tarixlərdə Türkiyə Respublikasında “Qeyri-qanuni əmək miqrasi­yasının təhdidləri: davamlı strategiyalara regional yanaşma” adlı seminarlarda Dövlət Miqrasiya Xidmə­tinin əməkdaşları iştirak etmişlər. Eyni zamanda, 2012-ci il 12-15 iyun tarixlərdə Rusiya Federasiya­sın­da keçirilmiş Müstəqil Dövlətlər Birliyi iştirakçı dövlətlərin Miqrasiya Orqanları Rəhbərləri Şurasının on birinci iclasında “Əmək fəaliyyətinin həyata keçirilməsinə görə patentlərin verilməsi üzrə Rusiya Federasiyası Federal Miqrasiya Xidmətinin iş təcrü­bəsi  haqqında” məruzə dinlənilmişdir.  Dövlət Miqrasiya Xidmətinin 2013-cü ilin yanvarından Avropa İttifaqı (Aİ) ilə birgə həyata keçirdiyi “Azərbaycan Respublikası Dövlət Miqrasiya Xidməti və ona tabe idarələrin kollektivinin professional inkişafı və bacarıqla­rı­nın artırılmasına və miqrasiya haqqında cari qanunve­riciliyin Aİ standartlarına uyğunlaşdırıl­ma­sına dəstək” adlı Tvinninq layihəsi çərçivəsində *“*Qanuni miqrasiya məsələləri, xüsusilə də əmək miqrasiyasına dair Aİ qanunvericiliyinin və siyasətinin həyata keçirilməsində Aİ üzv dövlətlərinin ən uğurlu təcrübələri və maraqlı tərəflərə boşluqların təhlili hesa­batının təqdim olunması”, habelə “Qanuni və qanun­suz miqrasiya məsələlərini əsas götürməklə Aİ qanun­vericiliyinə uyğun miqrasiya üzrə milli qanunvericiliyə (Azərbaycan Respublikasının Miqrasiya Məcəlləsi) düzəlişlərin hazırlanması”, “Miqrasiya sahəsində qanunvericiliyin tənzimləyici təsirinin qiymətləndiril­məsi”, “Qanunsuz miqrantların saxlanılması mərkəzlə­rinin idarə olunması məqsədi ilə Dövlət Miqrasiya Xidmətinin potensialının gücləndirilməsi” mövzusunda seminarlar və digər tədbirlər keçirilmişdir.  Eyni zamanda, 2013-cü il 10-11 noyabr tarixlərdə Praqa Prosesi çərçivəsində əmək miqrasiyası sahəsində birgə əməkdaşlığa dair Tbilisidə keçirilmiş görüşdə, habelə Birləşmiş Millətlər Təşkilatının Qaçqınlar üzrə Ali Komissarlığının Bakıda təşkil etdiyi “Məcburi əmək və sığınacaq” mövzusunda, eləcə də Beynəlxalq Miqrasiya Təşkilatı tərəfindən həyata keçirilən “Azərbaycanda miqrantların hüquqlarını qoruyan effektiv mexanizmlərin yaradılması” layihəsi çərçivəsində təşkil olunmuş təlim və seminarlarda Xidmət əməkdaşları iştirak etmişlər.  2013-cü il 17-18 aprel tarixlərdə Cenevrədə BMT-nin Əməkçi Miqrantlar üzrə Komitəsinin 18-ci sessiyası çərçivəsində “Bütün əməkçi miqrantların və onların ailə üzvlərinin hüquqlarının qorunması haqqında” Bey­nəlxalq Konvensiya üzrə Azərbaycan Respublikasının ikinci dövri məruzəsinə (hesabatına) baxılmışdır. Tədbirdə Azərbay­can Respublikası tərəfindən ilkin dövri məruzədən sonrakı müddət ərzində “Bütün əməkçi miqrantların və onların ailə üzvlərinin hüquq­larının müdafiəsi haqqında Konven­siya”nın müddəala­rının icrası üzrə görülmüş işlər barədə Komitə üzvlərinə ətraflı məlumat verilmiş və 2009-cu ildən sonrakı dövrdə əməkçi miqrantların və onların ailə üzvlərinin hüquqlarının qorunması sahəsində mövcud qanunvericiliyin Konvensiyanın tələblərinə uyğunlaşdı­rılması istiqamətində aparılan işlərdən danışılmışdır. Məruzədən sonra Komitə üzvlərinin çoxsaylı sualları qanunvericiliyə və görülmüş işlərin nəticələrinə uyğun cavablandırılmışdır.  Mövcud qanunvericiliyə uyğun olaraq, işəgötürənlər tərəfindən növbəti əmək miqrasiyası kvotası ehtiyacı barədə proqnoz göstəricilərin Dövlət Miqrasiya Xidmətinin rəsmi internet səhifəsinə onlayn rejimdə göndərilməsi və şəffaflığın təmin edilməsi üçün Xidmətin veb-saytı üzərindən həmin məlumatlarla açıq şəkildə tanış olmaq imkanlarının yaradılması istiqamətində müvafiq işlər görülmüşdür.  2014-cü il 23-24 yanvar və 25-26 sentyabr tarixlərdə BMqT-nin ABŞ Dövlət Departamentinin maliyyə dəstəyi ilə həyata keçirdiyi “Azərbaycanda insan alveri qurbanları və potensial insan alveri qurbanlarının müəyyən edilməsi və onlara yardım edilməsi üçün potensialların gücləndirilməsi” layihəsi çərçivəsində insan alveri və əmək miqrasiyasına dair Beynəlxalq Miqrasiya Hüququ, Aİ-nin hüquqi bazası, Avropa Şurası sənədləri və Azərbaycan Respublikasının milli qanunvericiliyi mövzusunda seminarlarda, 2014-cü il 23-24 aprel tarixlərdə Beynəlxalq Əmək Təşkilatı tərəfindən təşkil olunmuş Azərbaycanda uşaq əməyinin vəziyyətinə dair konfransda, 2014-cü il 08-11 sentyabr tarixlərdə “Dövlət Miqrasiya Xidmətinin işçi heyətinin professional bacarıqlarının artırılmasına dəstək” adlı Tvinninq layihəsi çərçivəsində “Əmək miqrasiyasının tətbiqinə dair normativ hüquqi bazanın təkmilləşdirilməsi” mövzusunda Niderland Krallığında, həmçinin 2014-cü il 21-26 sentyabr tarixlərdə ATƏT-in Bakı Layihə Əlaqələndiricisi tərəfindən Macarıstanda təşkil edilmiş “İnsan alveri və məcburi əmək sahəsində uğurlu təcrübə mübadiləsinin təşviqinə dair” tanışlıq səfərində, habelə 2014-cü il 9 oktyabr tarixdə “Sahibkarlıq sahəsində aparılan yoxlamaların tənzim­lənməsi və sahibkarların maraqlarının müdafiəsi” möv­zusunda keçirilmiş təlimdə Dövlət Miqrasiya Xidmə­tinin əməkdaşlarının iştirakı təmin edilmişdir.  Bundan başqa, əmək miqrasiyası ilə bağlı 2015-ci il 26 yanvar tarixdə Türkiyə Respublikası Əmək və Sosial Müdafiə Nazirliyinin və Orta Şərq Dövlət İdarəetmə İnstitutunun nümayəndələri ilə, həmçinin 2015-ci il 16 aprel tarixdə “Azərbaycanda Miqrasiya və Sərhəd İdarəçiliyi üzrə Potensialların Gücləndirilməsi” layihəsi çərçivəsində beynəlxalq ekspertlərlə keçirilmiş görüşlərdə, 2015-ci il 6-7 may tarixlərdə Avropa İttifaqı Şərq Tərəfdaşlığının Miqra­siya və Sığınacaq Paneli çərçivəsində Minskdə təşkil olunmuş ekspert icla­sında, 2015-ci il 22 sentyabr tarixdə Almaatı Prosesi çərçivəsində “Mərkəzi Asiyada əmək miqrasiyası sahə­sində imkanlar və təhdidlər, əməkçi miqrantlar və qaçqınlar üzrə həll yolları” mövzusunda Astana şəhə­rində keçirilmiş yüksək vəzifəli şəxslərin 2-ci görü­şündə, Praqa Prosesi çərçivəsində Praqada təşkil edilmiş yüksək vəzifəli şəxslərin görüşündə Dövlət Miqrasi­ya Xidmətinin nümayəndələrinin iştirakı təmin edilmişdir.  Əmək miqrasiyası sahəsində digər ölkələrlə əməkdaş­lı­ğın genişləndirilməsi məqsədi ilə ikitərəfli sazişlər imzanlamış­dır. Belə ki, “Azərbaycan Respublikası Hökuməti və Türkiyə Respublikası Hökuməti arasında işçi qüvvə­sinin qarşılıqlı əmək fəaliyyətinə dair Saziş” Azərbaycan Respublikasının 2014-cü il 13 fevral tarixli Qanunu ilə təsdiq edilmişdir. Bununla yanaşı, əmək miqrasiyası sahə­sində əməkdaşlığın daha da inkişaf etdirilməsi məqsədilə “Azərbaycan Respublikası Hökuməti və Rusiya Federasiyası Hökuməti arasında əmək miqrasiyası sahəsində əməkdaşlıq haqqında Saziş” layihəsinin 2015-ci ilin oktyabrın 28-29-da Moskva şəhərində ekspertlər səviyyəsində növbəti dəfə müzakirəsi zamanı ötən müddət ərzində Tərəf­lərin qanunvericiliyində dəyişikliklərin edilməsi və Azərbay­can tərəfinin layihəyə yeni bəndlər təklif etməsi nəzərə alınmaqla, Saziş layihəsi yenidən işlənilmişdir. | Tam icra  olunub |  | |  | |  |
| **3.5.2.** | **Gender zorakılığı, uşaqlara qarşı zorakılıq, eləcə də insan alveri hallarına qarşı mübarizənin gücləndirilməsi** | | | | | | | | | |
| **3.5.2.5** | **İnsan alverinə məruz qalmış vətəndaşların sosial müdafiəsinin gücləndirilməsi sahəsində təkliflərin hazırlanması** | ƏƏSMN, DİN, DMX | 2011-2013 | İnsan alverinə məruz qalmış vətəndaşların sosial müdafiəsinin gücləndirilməsi məqsədilə Azərbaycan Respublikası Baş nazirinin 2011-ci il 20 may tarixli 81 nömrəli Qərarı ilə “İnsan alverinə şərait yaradan sosial problemlərin aradan qaldırılması üzrə Proqram” təsdiq edilmişdir. Adıçəkilən Proqramda Dövlət Miqrasiya Xidmətinə həvalə olunmuş aidiyyəti bəndlər hesabat dövründə icra olunmuşdur. | Tam icra  olunub |  |  | |  | |
| **3.5.2.6.** | İnsan alverinə şərait yaradan sosial problemlərin aradan qaldırılmasına dair tədbirlərin həyata keçirilməsi | ƏƏSMN, DİN, DMX | 2011-2015 | İnsan alverinə məruz qalmış vətəndaşların sosial müdafiəsinin gücləndirilməsi məqsədilə Azərbaycan Respublikası Baş nazirinin 20 may 2011-ci il tarixli 81 nömrəli Qərarı ilə təsdiq olunmuş “İnsan alverinə şərait yaradan sosial problemlərin aradan qaldırılması üzrə Proqram”da icrası Dövlət Miqrasiya Xidmətinə həvalə olunmuş aidiyyəti bəndlər üzrə hesabat dövrü ərzində müvafiq tədbirlər həyata keçirilmişdir.  Hesabat dövründə qanunsuz miqrasiyaya qarşı mübarizə, o cümlədən insan alverinə şərait yaradan halların aradan qaldırılması məqsədi ilə həyata keçirilən tədbirlər daha da gücləndirilmiş, əcnəbilərin və vətəndaşlığı olmayan şəxslərin Azərbaycan Respublikasında olma və yaşama qaydalarının pozulması halları aşkar edilərək qarşısı alınmışdır. Belə ki, həyata keçirilmiş tədbirlər nəticəsində məsuliyyətə cəlb edilmiş əcnəbilər və vətəndaşlığı olmayan şəxslərlə bağlı statistik məlumatlar aşağıdakı kimidir:  **2012-ci il üzrə:**  **20.754** əcnəbi və vətəndaşlığı olmayan şəxs tərəfindən ölkə ərazisində olma, müvəqqəti və daimi yaşama qaydalarına əməl edilməməsi, habelə etibarsız sənədlərlə yaşama hallarına görə inzibati qanunvericiliyin tələblərinin pozulması müəyyən olunmuş, onlardan əsas olduğu üçün **3.409** nəfərin ölkə ərazisində yaşamaları leqallaşdırılmış, **15.540** nəfərin 48 saat ərzində ölkə ərazisini tərk etməklə bağlı, **1.706** nəfərin isə inzibati qaydada ölkə hüdudla­rın­dan kənara çıxarılma və girişinə məhdudiyyət qoyulma ilə bağlı Xidmətin müvafiq qərarlarının icrası təmin edilmişdir. Dövlət Miqrasiya Xidməti tərəfindən verilmiş icazə vəsiqə­lərinin itirilməsi ilə əlaqədar **99** nəfərə yeni vəsiqələrin verilməsi ilə bağlı müvafiq qərarlar qəbul olunmuşdur.  **2013-cü il üzrə:**  **33.783** əcnəbi və vətəndaşlığı olmayan şəxs tərəfindən ölkə ərazisində olma, müvəqqəti və daimi yaşama qaydalarına əməl edilməməsi, habelə etibarsız sənədlərlə yaşama hallarına görə inzibati qanunvericiliyin tələblərinin pozulması müəyyən olunmuş, onlardan əsas olduğu üçün **3.465** nəfərin ölkə ərazisində yaşamaları leqallaşdırılmış, **28.184** nəfərin 48 saat ərzində ölkə ərazisini tərk etməklə bağlı, **1.968** nəfərin isə inzibati qaydada ölkə hüdudların­dan kənara çıxarılma və girişinə məhdud­iyyət qoyulma ilə bağlı Xidmətin müvafiq qərarlarının icrası təmin edilmişdir. Dövlət Miqrasiya Xidməti tərəfindən verilmiş icazə vəsiqələrinin itirilməsi ilə əlaqədar **166** nəfərə yeni vəsiqələrin verilməsi ilə bağlı müvafiq qərarlar qəbul olunmuşdur.  **2014-cü il üzrə:**  **37.608** əcnəbi və vətəndaşlığı olmayan şəxs tərəfindən ölkə ərazisində müvəqqəti olma, müvəqqəti və daimi yaşama qaydalarına əməl edilməməsi, etibarsız sənədlərlə yaşama, habelə müvafiq sənədlərin itirilməsi və ya korlanması hallarına görə inzibati qanunvericiliyin tələblə­rinin pozulması müəyyən olunmuş, onlardan əsas olduğu üçün **3306** nəfərin ölkə ərazisində yaşamaları leqallaşdırıl­mış, **27.683** nəfərin 48 saat ərzində ölkə ərazisini tərk etməklə bağlı, **6.431** nəfərin isə inzibati qaydada ölkə hüdudlarından kənara çıxarılma və girişinə məhdudiyyət qoyulma ilə bağlı, Azərbaycan Respublikası ərazisində müvəqqəti və daimi yaşamaq üçün sənədlərini itirmiş və ya qəsdən korlamış **188** nəfər isə inzibati qaydada məsuliyyətə cəlb edilmişdir.  **2015-ci il üzrə:**  **26.567** əcnəbi və vətəndaşlığı olmayan şəxs tərəfindən ölkə ərazisində olma, müvəqqəti və daimi yaşama qay­dalarına əməl edilməməsi, habelə etibarsız sənədlərlə yaşama hallarına görə inzibati qanunvericiliyin tələblərinin pozulması müəyyən olunmuş, onlardan əsas olduğu üçün **2.039** nəfərin ölkə ərazisində yaşamaları leqallaşdırılmış, **19.340** nəfərin 48 saat ərzində ölkə ərazisini tərk etməklə bağlı, **4.990** nəfərin isə inzibati qaydada ölkə hüdudların­dan kənara çıxarılma və girişinə məhdudiyyət qoyulma ilə bağlı Xidmətin müvafiq qərarlarının icrası təmin edilmişdir. Dövlət Miqrasiya Xidməti tərəfindən verilmiş icazə vəsiqə­lərinin itirilməsi ilə əlaqədar **198** nəfərə yeni vəsiqələrin verilməsi ilə bağlı müvafiq qərarlar qəbul olunmuşdur. | Tam icra olunub |  |  | |  | |
| **3.5.2.10.** | Azərbaycan Respublikasında İnsan Alverinə Qarşı Mübarizə üzrə Milli Fəaliyyət Planının icrasının təmin olunması | DİN, ƏN, MTN, DMX, XİN, DSX, DGK, ƏƏSMN, AQUPDK, SN, RİTN, İSN, GİN | 2011-2015 | 2013-cü, 2015-ci illər ərzində Dövlət Miqrasiya Xidmə­tinə müraciət edən, habelə Dövlət Miqrasiya Xidməti tərəfindən qanunsuz miqrant qismində saxla­nılan əcnəbilər və vətəndaşlığı olmayan şəxslərdən insan alverinin qurbanı olması ehtimal edilənləri müəyyən­ləşdiilməmişdir.  2012-ci və 2014-cü illər ərzində Dövlət Miqrasiya Xidmətinə müraciət edən, habelə, Dövlət Miqrasiya Xidməti tərəfindən qanunsuz miqrant qismində saxlanılan əcnəbi­lərin və vətəndaşlığı olmayan şəxslərin insan alverinin qurbanı olması ehtimalı ilə əlaqədar araşdırmanın aparılması ilə bağlı 2 halda Daxili İşlər Nazirliyinə müvafiq məktub göndərilmişdir. Hər 2 halda insan alverinin qurbanı olması ehtimalı öz təsdiqini tapmamışdır.  Azərbaycan Respublikasında insan alverinə qarşı mübarizə üzrə Milli Fəaliyyət Planının aidiyyəti bəndlərinin icrası ilə bağlı Dövlət Miqrasiya Xidməti tərəfindən bir sıra tədbirlər həyata keçirilmiş, o cümlədən hesabat dövründə ölkəmizdə və xaricdə insan alverinə və məcburi əməyə qarşı mübarizəyə həsr olunmuş seminar və təlimlərdə Dövlət Miqrasiya Xidmətinin nümayəndələri iştirak etmişlər. Eyni zamanda, Xidmətin Təlim-tədris mərkəzində insan alverinə qarşı mübarizə, bu sahədə həyata keçirilən tədbirlər və onların nəticələri, insan alveri və məcburi əmək qurbanlarının müəyyənləşdirilməsi, insan alverinin potensial qurbanları, qeyri-leqal məşğulluğun qarşısının alınması mövzularında tədris proqramları hazırlanmış, proqrama uyğun olaraq seminar və mühazirələr keçirilmiş­dir. Bundan əlavə, Xidmət əməkdaşları Mərkəzdə təşkil olunmuş “İnsan alverinin qarşısının alınması və kadr hazır­lığı səviyyəsinin yüksəldilməsi” mövzusunda ixtisasartırma kursuna cəlb edilmişlər. “Əcnəbilərin və vətəndaşlığı olma­yan şəxslərin Azərbaycan Respublikasında qanunsuz əmək fəaliyyəti barədə məlumatların əldə edilməsinin forma və əlamətləri”, “İnsan alveri və məcburi əmək qur­ban­ları, onların müəyyən edilməsi qaydaları” mövzularında keçirilmiş təlimlərə cəlb edilmişlər.  2015-ci il 30 yanvar tarixlərdə “Azərbaycanda Miqrasiya və Sərhəd İdarəçiliyi üzrə Potensialların Gücləndirilməsi” layihəsi çərçivəsində keçirilmiş görüş­də, 2015-ci il 26-27 fevral tarixlərində Beynəlxalq Miqrasiya Təşkilatının Dövlət Miqrasiya Xidməti ilə birgə reallaşdırdığı “Cənubi Qafqazda səmərəli read­missiya idarəçiliyinin yaradılmasının dəstək­lən­məsi” layihəsi çərçivəsində qayıdış və readmissiya proseslə­rində miqrant qaçaqmalçılığı, insan alverinə qarşı mübarizə və könüllü qayıdış mövzusunda seminarda, eyni zamanda 2015-ci il 28-29 may tarixlərdə Kiyevdə təşkil olunmuş GUAM-ın İnsan alveri və qeyri-qanuni miqrasiya ilə mübarizə üzrə işçi alt-qrupunun növbəti iclasında, 2015-ci il 6-7 iyul tarixlərdə Vyanada baş tutmuş İnsan alverinə qarşı Alyansın 15-ci konfran­sında Dövlət Miqrasiya Xidmətinin nümayəndələrinin iştirakı təmin edilmişdir. Bunlarla yanaşı 2015-ci il 12 mart tarixdə Dövlət Miqrasiya Xidmətində ATƏT-in insan alveri üzrə xüsusi nümayəndəsi və əlaqələn­diricisi Mədinə Yarbuzinova ilə görüş təşkil edilmişdir. Görüş zamanı Azərbaycan Respublikasının insan alveri ilə mübarizə sahəsində inkişafı, Azərbaycan və ATƏT arasında əməkdaşlığın genişləndirilməsi perspektivləri ətrafında müzakirələr aparılmışdır. | Tam icra olunub |  |  | |  | |
| **4.1.2** | **Dövlət qulluğu sahəsində islahatların sürətləndirilməsi** | | | | | | | | | |
| **4.1.2.1.6.** | Dövlət Qulluqçularının Reyestrinin aparılması işinin təkmilləşdiril­məsi | DQMK, bütün digər dövlət orqanları | 2011-2015 | Azərbaycan Respublikası Prezidentinin 21 iyun 2006-cı il tarixli 420 nömrəli Fərmanı ilə təsdiq edilmiş “Azərbaycan Respublikasının Dövlət Qulluqçuları Reyestrinin aparılması Qaydaları”nın müvafiq bəndinə uyğun olaraq dövlət qulluq­çuları ilə bağlı nəzərdə tutulmuş məlumatlar Azərbaycan Respublikasının Prezidenti yanında Dövlət Qulluğu Məsələləri üzrə Komissiyaya göndərilmişdir. 2015-ci ildən etibarən qeyd edilən məlumatlar Dövlət Qulluqçularının Reyestri İnformasiya Sisteminə göndərilmişdir. | Tam icra olunub |  |  | |  | |
| **4.1.2.1.7.** | Dövlət orqanlarında etik davranış qaydalarının tətbiqi vəziyyətinin ümumiləşdirilmiş nəticələrinin illik müzakirələrinin keçirilməsi | DQMK, bütün digər dövlət orqanları | 2011-2015 | Miqrasiya proseslərinin idarəolunması və kadr hazırlığı səviyyəsinin yüksəldilməsi, əməkdaşların professional inkişafı, nəzəri və praktiki baxımdan bilik və bacarıqlarının artırılması, həmçinin Xidmətə yeni işə qəbul olunmuş işçi­lərin peşə hazırlığının təmin edilməsi məqsədilə hesabat dövrində Xidmətin Təlim-tədris Mərkəzində “Dövlət qulluq­çularının etik davranış qaydaları haqqında” Azərbaycan Respublikasının Qanunu və “Azərbaycan Respublikasının miqrasiya orqanlarında qulluq keçən işçilərin etik davranış Qaydaları”na dair mövzular daxil olmaqla aidiyyəti dövlət orqanlarının əməkdaşlarının iştirakı ilə bir sıra təlim və seminarlar keçirilmişdir. Eyni zamanda, hər ilin sonunda Dövlət Miqrasiya Xidmətində etik davranış qaydalarının tətbiqinə dair vəziyyətinümumiləşdirilmiş nəticələrinin illik müzakirəsi də keçirilmişdir. | Tam icra olunub |  |  | |  | |
| **4.1.2.2.2** | **Qanunvericilik­lə müəyyən edilmiş şərtlərə uyğun olaraq dövlət qulluğu vəzifələri üzrə vəzifə təlimat­la­rının hazırlan­ma­sının başa çatdırılması** | DQMK, müvafiq mərkəzi və yerli icra hakimiyyəti orqanları | 2011-2013 | Dövlət Miqrasiya Xidmətində dövlət qulluğu vəzifələrində çalışan işçilərin vəzifə təlimatları müvafiq struktur bölmələrin əsasnamələrində öz əksini tapmışdır. | Tam icra olunub |  |  | |  | |
| **4.1.2.5.1.** | Vətəndaş cəmiyyətinin inkişafı ilə bağlı ali təhsil müəssisələrinin yuxarı kurs tələbələri ilə görüşlərin keçirilməsi, QHT sektoru, KİV ilə əlaqələrin genişləndirilməsi | DQMK, bütün digər dövlət orqanları | 2011-2015 | Hesabat dövründə Dövlət Miqrasiya Xidməti tərəfindən ictimaiyyətin miqrasiya sahəsində məlumatlandırılması məqsədi ilə intensiv məlumat-maarifləndirmə işləri davam etdirilmişdir. Dövlət Miqrasiya Xidməti öz səlahiyyətləri daxilində həm birbaşa, həm də digər dövlət qurumları və qeyri-hökumət təşkilatları ilə birlikdə insan alveri problemi və onun qarşısının alınması sahəsində maarifləndirmə işinin həyata keçirilməsi prosesində yaxından iştirak etmişdir. Belə ki, Dövlət Miqrasiya Xidmətinin fəaliyyət istiqamətləri, Azərbaycan Respublikasında miqrasiya sahəsində həyata keçirilən kompleks tədbirlər, vətəndaşlığı olmayan şəxslərin hüquqi vəziyyəti, miqrantların hüquq və azadlıqlarının qorunması, əmək və cinsi istismar məqsədli insan alveri, əcnəbilərin və vətəndaşlığı olmayan şəxslərin müvəqqəti olma müddətlərinin uzadılması, müvəqqəti və daimi yaşamaq üçün icazələrin verilməsi, ölkə ərazisində haqqı ödənilən əmək fəaliyyəti ilə məşğul olmaq üçün əcnəbilərə və vətəndaşlığı olmayan şəxslərə işəgö­türənlər tərəfindən iş icazələrinin alınması və müd­dətlərinin uzadılması, onların olduğu və yaşayış yerləri üzrə qeydiyyatları, miqrasiya sahəsində mövcud qanunvericiliyin tələblərinin pozulmasına görə məsu­liyyət, həmçinin miqrasiya ilə bağlı digər məsələləri miqrasiya ilə bağlı digər məsələləri tənzimləyən qanunvericilik aktları barədə maarifləndirmə tədbirlə­rinin həyata keçirilməsi məqsədilə Xidmətin vəzifəli şəxsləri Lənkəran, Salyan, Şirvan, İmişli, Şəki, Xaçmaz, Quba, Qax, Qazax, Şamaxı, Ağdaş şəhərlərinə və ölkəmizin digər regionlarına ezam edilmişlər.  Ölkəyə daxil olan əcnəbilərin və vətəndaşlığı olmayan şəxslərin miqrasiya sahəsində mövcud qanunvericilik aktları barədə məlumatlandırılmasını təmin etmək məqsədilə mətbuat üçün açıqlamalar, bəyanatlar və press-relizlər hazırlanmış, dəyirmi masalar və hüquqi-maarifləndirici tədbirlər təşkil edilmişdir. Eyni zamanda, yerli televiziya kanallarında Dövlət Miqrasiya Xidmətinin fəaliyyətinə dair filmlərin və maarifləndirici video çarxların nümayişi təşkil edilmiş, media mənsubları tərəfindən ünvanlanan suallar qısa müddət ərzində cavablandırılmış, eləcə də ayrı-ayrı vaxtlarda Xidmətin vəzifəli şəxslərinin televiziya kanallarında müxtəlif mövzularda müsahibələri təşkil edilmişdir. Həmçinin, Ali təhsil ocaqlarında (Bakı Dövlət Universiteti, Azərbaycan Dövlət Neft Akademiyası, Sumqayıt Dövlət Universiteti, Gəncə Dövlət Universiteti, Azərbaycan Tibb Universiteti, Bakı Slavyan Universiteti, Qafqaz Universiteti, Memarlıq və İnşaat Universiteti), eyni zamanda Dövlət Miqrasiya Xidmətində Təhsil Nazirliyi və TQDK-nın nümayəndələrinin iştirakı ilə maarifləndirmə və məlumatlandırma tədbirləri aparılmışdır.  Bunlardan əlavə, nəqliyyatı intellektual idarəetmə mərkəzi­nin xətti ilə paytaxtın avtobus dayanacaq­larında Xidmətin müxtəlif dillərdə təqdim etdiyi video çarxlar və slaydlar nümayiş etdirilmişdir. Həmçinin, miqrantların səfər marşrut­ları nəzərə alınmaqla Heydər Əliyev Beynəlxalq Hava Limanında və Bakı Dəmiryolu vağzalında məlumatlandırma xarakterli video materialların yayımı gün boyu həyata keçirilir. Azərbaycan Xəzər Dəniz Gəmiçiliyinin Bakıdan Qazaxıstanın Aktau və Türkmənistanın Türkmənbaşı dəniz limanlarına və əks istiqamətə reyslər həyata keçirən gəmilərində də Xidmətin təqdim etdiyi video çarx və slaydlar nümayiş etdirilir.  Xidmətin rəsmi internet səhifəsinin (www.migration.gov.az) 3 dildə - Azərbaycan, ingilis və rus dillərində fəaliyyət göstərməsi, o cümlədən əcnəbi və vətəndaşlığı olmayan şəxslərin bu üç dildən onlara daha münasib olan birində “Sual-cavab” xidmətinə, həmçinin qurumun elektron ünvanlarına onları maraqlandıran məsələlərlə bağlı müraciət etmələri və vaxtında hüquqi yardım almaları üçün lazımi təşkilati tədbirlər həyata keçirilmişdir. Bunlarla yanaşı, Xidmətin rəsmi internet səhifəsində ölkədə və dünyada miqrasiya sahəsi üzrə baş verən yeniliklərin əcnəbilərə və vətəndaşlığı olmayan şəxslərə, həmçi­nin Azərbaycan Respublikası vətəndaşlarına çatdırıl­ması məqsədi daşıyan “Miqrasiya” informasiya analitik jurnalının (Azərbaycan, rus, ingilis dillərində) növbəti sayı və Ümumilli lider Heydər Əliyevin 90 illik yubileyinə həsr olunmuş xüsusi buraxılışı çap olunmuşdur. Qeyd etmək lazımdır ki, Dövlət Miqrasiya Xidmətinə müxtəlif media mənsubları tərəfindən ünvanlanan suallar qısa müddət ərzində cavablandırılmış, eyni zamanda ayrı-ayrı vaxtlarda Xidmətin vəzifəli şəxslərinin televiziya kanallarında müxtəlif mövzularda müsahibələri təşkil edilmişdir.  2013-cü ildə Bakı Slavyan Universitetinin, Qafqaz Universi­tetinin və Dövlət İdarəçilik Akademiyasının tələbələrinin Xidmətin müvafiq struktur bölmələrində istehsalat təcrübəsi keçməsi təşkil olunmuşdur.  Eyni zamanda, 2013-cü il 17 iyul-17 sentyabr tarixlərdə Xidmətdə könüllü əsaslarla vətəndaşların hüquqi və mədə­ni maarifləndirilməsi işinə cəlb edilmiş və müqavilə öhdəliklərini başa vurmuş gənclər diplomlarla təmin olunmuşlar.  Ötən dövr ərzində QHT-lər tərəfindən keçirilmiş tədbirlərdə Xidmət əməkdaşlarının, həmçinin Xidmət­də təşkil olunmuş görüşlərdə QHT-lərin iştirakı təmin olunmuşdur. Eyni zamanda, 9 dekabr 2013-cü il tarixdə Dövlət Miqrasiya Xidməti ilə Azərbaycan Qızıl Aypara Cəmiyyəti arasında birgə əməkdaşlıq haqqın­da Razılaşma imzalanmışdır.  Bunlarla bərabər, Dövlət Miqrasiya Xidmətinin beni­fisiarı olduğu Tvinninq layihəsi çərçivəsində 2014-cü il 7-11 aprel tarixlərində “İctimai maarifləndirmə kampa­niyasının planının qurulması” adlı tədbir keçirilmişdir  Azərbaycan Respublikası Nazirlər Kabinetinin 2015-ci il 25 fevral tarixli 50 nömrəli qərarı ilə təsdiq edilmiş “Dövlət orqanlarında çağrı mərkəzlərinin fəaliyyətinin təşkili” Qaydalarına uyğun olaraq qanunçuluğun təmin edilməsi, müraciətlərin obyektiv araşdırılması və cavablandırılması, sui-istifadə əməllərinin qarşısının alınması, fəaliyyətin təkmilləşdirilməsi üçün təhlillərin aparılması və vətəndaş məmnunluğunun təmin edilməsi məqsədi ilə Dövlət Miqrasiya Xidmətində Çağrı Mərkəzi yaradılmışdır. Çağrı Mərkəzi 3 dildə - Azərbaycan, ingilis və rus dillərində fəaliyyət göstərir.  Həmçinin, Xidmət tərəfindən miqrasiya qanunveri­cili­yinin icra mexanizmləri barədə Azərbaycan, rus, ingilis, ərəb, fars və urdu dillərində broşürlər nəşr olunmuşdur. | Tam icra olunub |  |  | |  | |